# Test bežnej dostupnosti na trhu

vykonaný podľa § 2, ods. 5, písm. o) zákona o verejnom obstarávaní k zákazke obstarávanej v zmysle Zákona č. 343/2015 Z. z. o verejnom obstarávaní v platnom znení na:

Predmet zákazky: ***Lesnícke služby v ťažbovom procese na OZ Slovenská Ľupča na roky 2021-2024***

Predpokladaná hodnota zákazky: **7 389 217,00 EUR bez DPH / 4 roky**

**I. vykonanie testu podľa § 2 zákona o verejnom obstarávaní :**

1. Podľa ods. 5, písm. o) bežne dostupnými tovarmi, stavebnými prácami alebo službami na trhu sú tovary, stavebné práce alebo služby, ktoré:
2. nie sú vyrábané, dodávané, uskutočňované alebo poskytované na základe špecifických a pre daný prípad jedinečných požiadaviek,
3. sú ponúkané v podobe, v ktorej sú bez väčších úprav ich vlastností alebo prvkov aj dodané, uskutočnené alebo poskytnuté a zároveň
4. Podľa ods. 6 bežne dostupnými tovarmi, stavebnými prácami alebo službami sú najmä tovary, stavebné práce alebo služby určené na uspokojovanie bežných prevádzkových potrieb verejného obstarávateľa a obstarávateľa.
5. Podľa ods. 7 bežne dostupnými tovarmi alebo službami sú najmä tovary a služby spotrebného charakteru.

**II. Zaradenie predmetu zákazky podľa dostupnosti:**

Predmetom zákazky je zriadenie dynamického nákupného systému (ďalej len „DNS“) a zadávanie jednotlivých zákaziek v rámci vyhláseného DNS na predmet zákazky s názvom: Lesnícke služby v ťažbovom procese na OZ Slovenská Ľupča na roky 2021-2024, ktoré sú zaradené podľa Spoločného slovníka obstarávania (CPV) v rozsahu skupiny:

1. 77211000 - 2 Služby súvisiace s ťažbou dreva
2. 77230000 - 1 Služby súvisiace s lesníctvom

Verejný obstarávateľ bude vyhlasovať konkrétnu zákazku s použitím DNS najmä v prípadoch:

1. vzniku kalamitných situácií
2. ťažbe objemu dreviny nad rámec minimálneho rozsahu objemu definovaného v existujúcich rámcových zmluvách na ťažbovú činnosť, ktoré sú výsledkom verejnej súťaže z roku 2018
3. neplnenia zákazky realizovanej prostredníctvom existujúcich rámcových zmlúv na ťažbovú činnosť, ktoré sú výsledkom verejnej súťaže z roku 2018
4. ťažby objemu dreviny v nezazmluvnených lokalitách, resp. lokalitách bez rámcovej zmluvy
5. preklenutia obdobia z dôvodu akýchkoľvek prieťahov pri realizácii verejnej súťaže na roky 2023 – 2027,

ktoré budú zaslané všetkým kvalifikovaným záujemcom prostredníctvom systému JOSEPHINE.

**Z vyššie uvedených skutočností možno konštatovať, že sa jedná o služby, ktoré nie sú bežne dostupné na trhu.**

Na podporu tohto stanoviska sme použili ustanovenia Výkladového stanoviska Úradu pre verejné obstarávanie číslo 2/2017 zo dňa 03.02.2017 - zadávanie podlimitných zákaziek na uskutočnenie stavebných prác.

Zákazka na uskutočnenie stavebných prác, ktorej predmetom je najmä uskutočnenie stavby, vypracovanie projektovej dokumentácie a uskutočnenie stavby alebo uskutočnenie stavebných prác podľa projektovej dokumentácie, je svojou povahou (svojím charakterom) jedinečná, nie je bežne dostupná na trhu, a preto ju nie je možné zadávať cez elektronické trhovisko.

**III. Návrh postupu**

Nakoľko sa jedná o nadlimitnú zákazku - na dodanie služieb, ktoré sú bežne dostupné na trhu, navrhujeme ***postup podľa § 58 - 61 zákona č. 343/2015 Z. z. o verejnom obstarávaní v platnom znení, t.j.*** zriadenie dynamického nákupného systému a zadávanie jednotlivých zákaziek v rámci vyhláseného DNS na predmet zákazky.

V Banskej Bystrici, august 2021